例如假想有個人，佢想用手頭上嘅錢最大噉滿足自己嘅慾望，喺完美理性嘅情況下，佢會集中淨係諗應該點樣用手上嘅資源達到「最大噉滿足自己慾望」呢個目的，忽略嗮第啲嘢，而且完美噉清楚知道每個可能選項有幾能夠滿足自己慾望，跟住就作出能夠令「自己慾望得到滿足」最大化嘅決策，而喺有限理性嘅情況下，可能嘅使錢方案多得滯搞到佢唔可以冚唪唥考慮嗮（運算能力不足）又或者嗰個人未必知道嗮所有可能嘅選擇（資訊不足）又或者佢唔夠時間做噉大量嘅運算（時間不足）等等，所以就焗住做出唔完美理性嘅決策。